### Beslutning

Sophie Lund, Ulla Gregersen, Martin Lauritsen og August Nissen kunne tiltræde indstillingen i overensstemmelse med Magistratens anbefaling.

 Gorm Nielsen, Hans Nørgaard og Sten Nørgaard tog forbehold med henblik på en nærmere drøftelse i byrådsgruppen.

Endelig vedtagelse af forslag til lokalplan nr. 985, Bevarende lokalplan for [adresse], [adresse]

### Resumé

Lokalplanen gælder for største del af byzonelandsbyen [adresse], beliggende i nordøstlige del af [adresse]. Landsbyen ligger som et fritliggende byområde på kanten af [adresse], tæt på kysten med udsigt over [adresse].

 Lokalplanen er en videreføring af den overordnede planlægnings beslutning om at fastholde [adresse] som et permanent fritliggende byområde placeret i landskabet.

 Formålet med lokalplanen er derudover, at landsbyens kulturhistoriske værdier bevares.

 Der er tale om en sammenfattende lokalplanlægning, der muliggør overførsel af flere restarealer i lokalplanområdet fra landzone til byzone samt byudvikling i form af enkelte udstykninger. Der er dog ikke tale om en egentlig byudvikling, hvor der kan ske byvækst af større betydning.

 De områder af landsbyen, som ikke er med i nærværende lokalplan, er områder omfattet af eksisterende lokalplaner udarbejdet i nyere tid – i tidsrummet mellem 2004-2009. Dette gælder lokalplan nr. 708, 787, 801 og 861. Der er ingen planmæssig begrundelse for at aflyse disse eksisterende lokalplaner.

 Nærværende lokalplan erstatter lokalplan nr. 337. Den overfører relevante bestemmelser fra den eksisterende lokalplan og tilfører nye bestemmelser, der har betydning som fremtidig administrationsgrundlag for lokalplanområdet.

 Lokalplanområdet er ca. 42,5 ha stort og er ved planens udarbejdelse privat og offentligt ejet. Lokalplanområdet ligger i dag både i by– og landzone.

 Planen indeholder en justering af kommuneplanens rammer, så de er i overensstemmelse med de faktiske forhold. Derudover indeholder kommuneplantillægget en revideret SAVE-registrering.

 I høringsperioden er der til forslaget indkommet 37 bemærkninger fra borgere i byen, interessegrupper, foreninger, [adresse] samt to projektforslag fremsendt af et arkitektfirma på vegne af to private lodsejere.

 Høringssvarene har givet anledning til, at Teknik og Miljø foreslår konkrete rettelser i lokalplanen omhandlende carporte, virksomhedsstøj samt solceller på ikke-bevaringsværdige bygninger.

### Indstilling

At 1)    Forslag til Lokalplan nr. 985, Bevarende lokalplan for [adresse], [adresse] vedtages endelig med de rettelser der fremgår af afsnit 5.6 og bilag 39,

 at 2)    forslag til tillæg nr. 45 til Kommuneplan 2013 vedtages endeligt, og

 at 3)    de indkomne bemærkninger og forslag besvares som anført i afsnit 5.5.

### Sagens forløb

06-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 12-09-2016 Magistraten
Fremsendes til [adresse] med bemærkning, at Magistraten i mødet den 12. september 2016 anbefaler, at byrådet tiltræder Magistratsafdelingen for Teknik og Miljøs indstilling af den 30. august 2016.

 Rådmand Zacharias Andresen deltog ikke i sagens behandling.
 28-09-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. september 2016.
 03-10-2016 Teknisk Udvalg
Sophie Lund, Ulla Gregersen, Martin Lauritsen og August Nissen kunne tiltræde indstillingen i overensstemmelse med Magistratens anbefaling.

 Gorm Nielsen, Hans Nørgaard og Sten Nørgaard tog forbehold med henblik på en nærmere drøftelse i byrådsgruppen.